*ภาพข่าวประชาสัมพันธ์*

**SCG ร่วมกับ HUMANICA ประสบความสำเร็จในการขอรับรองมาตรฐานอาคารเขียวระดับ Gold**

**กับความท้าทายในการเปลี่ยนอาคารใจกลางเมืองเป็นอาคารรักษ์โลก**



เมื่อเร็วๆ นี้ เอสซีจี นำโดย บริษัท **SCG Building and Living Care Consulting** ส่งมอบรางวัล LEED AWARD ในระดับ Gold ให้กับบริษัท HUMANICAในโอกาสที่ร่วมกันสร้างความสำเร็จในการขอมาตรฐานอาคารเขียวของตึก HUMANICA โดยถือเป็นโครงการแรกที่ได้รับการรับรองมาตรฐาน LEED BD+C: Core and Shell เวอร์ชั่น 4 ในประเทศไทย โดยมี**นายวชิระชัย คูนำวัฒนา Head of Service Solution Business เอสซีจี** (ที่ 3 จากซ้าย) เป็นตัวแทนมอบ LEED Certificate ในฐานะ LEED Consultant ให้กับ**นายบรมกช ลีนุตพงษ์ กรรมการบริหาร บริษัท ปทุมวันออฟฟิศ จำกัด**(ที่ 2 จากขวา) **โดยมีนายสุนทร เด่นธรรม CEO and Founder, HUMANICA PCL.จากบริษัท HUMANICA** (ที่ 3 จากขวา) ในฐานะผู้เช่าอาคารให้เกียรติร่วมในพิธี ซึ่งการขอมาตรฐานอาคารเขียวในครั้งนี้ เป็นการดำเนินงานภายใต้ข้อจำกัดของอาคารที่มีพื้นที่ขนาดเล็กและตั้งอยู่ใจกลางเมือง แต่ต้องบริหารจัดการให้อาคารสามารถประหยัดพลังงานและเป็นมิตรต่อสิ่งแวดล้อม พร้อมคำนึงถึงการพัฒนาคุณภาพชีวิตพนักงานให้อยู่ในสภาพแวดล้อมที่ดีเพื่อให้มีความสุขกับการทำงาน และเพิ่มพื้นที่สีเขียวให้เพียงพอกับข้อกำหนดของมาตรฐานเพื่อประโยชน์ต่อพนักงานและชุมชนโดยรอบ โดยทางทีมผู้บริหาร HUMANICA เล็งเห็นถึงความสำคัญของการเลือกใช้สถานที่ที่มีมาตรฐานในด้านอาคารเขียว เพื่อเป็นการแสดงเจตนารมของบริษัทในการให้ความสำคัญในด้านการบริหารจัดการอาคารอย่างมีประสิทธิภาพโดยคำนึงถึงสภาพแวดล้อม ซึ่งทางบริษัท SCG Building and Living Care Consulting ได้รับความไว้วางใจ จากประสบการณ์ในการให้คำปรึกษาด้านมาตรฐานอาคารมาเป็นเวลานานด้วยทีมที่ปรึกษาที่ผ่านการรับรองจากหลากหลายสถาบันจากต่างประเทศ สามารถขอการรับรองมาตรฐานอาคารทุกรูปแบบ

สำหรับหน่วยงานที่สนใจยื่นขอการรับรองมาตรฐานอาคารเขียว สามารถติดต่อ SCG building and living care solution ได้ที่เบอร์ 065-7197909 หรือศึกษาข้อมูลเพิ่มเติมเรื่องมาตรฐานอาคารเขียว และเลือกชมวัสดุก่อสร้างที่เป็นมิตรกับสิ่งแวดล้อมจาก เอสซีจี พร้อมตอบโจทย์อาคารเขียวอย่างครบวงจร เพื่อส่งเสริมการพัฒนาสิ่งแวดล้อมอย่างยั่งยืนได้ที่ <https://www.scgbuildingmaterials.com/th/b2b/scg-building-and-living-care-consulting>

-------------------------------------------------------------------------------